CELEX: 62012CN0300
Language: et
Date: 2012-06-20 00:00:00
Title: Kohtuasi C-300/12: Eelotsusetaotlus, mille on esitanud Bundesfinanzhof (Saksamaa) 20. juunil 2012 — Finanzamt Düsseldorf-Mitte versus Ibero Tours GmbH

22.9.2012   
            
            
               ET
            
            
               Euroopa Liidu Teataja
            
            
               C 287/17
            
         Eelotsusetaotlus, mille on esitanud Bundesfinanzhof (Saksamaa) 20. juunil 2012 — Finanzamt Düsseldorf-Mitte versus Ibero Tours GmbH
   (Kohtuasi C-300/12)
   2012/C 287/31
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebuse esitaja: Finanzamt Düsseldorf-Mitte
   
      Vastustaja: Ibero Tours GmbH
   
      Eelotsuse küsimused
   
   
               1.
            
            
               Kas vastavalt põhimõtetele, mis on välja töötatud Euroopa Liidu Kohtu 24. oktoobri 1996. aasta otsuses kohtuasjas C-317/94: Elida Gibbs (EKL 1996, lk I-5339), vähendatakse maksustatavat väärtust turustusahela raames ka siis, kui vahendaja (käesolevas asjas „reisibüroo”) teeb tema poolt vahendatud teenuse (käesolevas asjas „reisikorraldaja teenus kliendile”) saajale (käesolevas asjas „klient”) vahendatud tehingu puhul hinnaalandust?
            
         
               2.
            
            
               Kui vastus esimesele küsimusele on jaatav, siis kas eespool viidatud kohtuotsuses Elida Gibbs väljatöötatud põhimõtted on kohaldatavad ka juhul, kui nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta (1) artiklis 26 sätestatud reisibüroode eriskeemi kohaldamisalasse kuulub vaid reisikorraldaja tehing, mida vahendati, aga mitte reisibüroo vahendustegevus?
            
         
               3.
            
            
               Kui ka teisele küsimusele on vastus jaatav, siis kas liikmesriigil, kes on nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta artikli 11 C osa lõike 1 nõuetekohaselt üle võtnud, on juhul, kui vahendatud tehing on maksuvaba, õigus keelduda maksustatava väärtuse vähendamisest vaid siis, kui liikmesriik on nimetatud sättes sisalduvat volitust kasutades kehtestanud vähendamisest keeldumiseks lisatingimused?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).